Source: http://freetheroszke11.weebly.com/home/march-22nd-2017
Timestamp: 2017-08-22 14:43:48+00:00

Document:
Yamen A. utolsó TÁRGYALÁSA ÉS JELENLEGI HELYZETE - Freedom for the migrants imprisoned in hungary!Szabadságot a magyarországon bebörtönzött migránsoknak!
Freedom for the migrants imprisoned in hungary!
Szabadságot a magyarországon bebörtönzött migránsoknak!
the campaign // a kampány
spread it // terjeszd
Yamen A. utolsó TÁRGYALÁSA ÉS JELENLEGI HELYZETE
Nyilvánvaló, hogy a 28- i tárgyalás a korábbi abszurd tárgyalások folytatása volt másodfokon, semmivel sem kevésbé gyomorforgató, mint a Röszkei koncepciós perek előző fejezetei.
Mit jelent az, hogy Yamen A. ítéletét 3 évről 2-re csökkentette a bíróság?
Mit jelent ez az enyhítés mindazon hosszú hónapokkal, most már évekkel szemben, amit a röszkei perek vádlottjai a világtól, családjuktól, gyermekeiktől távol, börtönök rácsai mögé zárva töltöttek/töltenek? Az ellenük elkövetett erőszakra, a napi szinten történő lélekfacsaró megaláztatásokra és elnyomásra, az elszenvedett testi és lelki sérelmekre nem létezik kártérítés! Nem létezik kártérítés megromlott egészségi állapotukra, mindarra, amit szabadságuk megfosztásával elvett tőlük a 21. század rasszista, fasiszta menekültpolitikája. Rágondolni is fájdalmas mindazon migránsok és politikai foglyok életére, akiket elnyomó kormányok tartanak fogságban világszerte.
A röszkei perek nem kivételes esetek. A határokon történő brutális rendőri erőszak, az embervadászat, a kínzó bánásmód állandó. Határvadászok toborozása és kiképzése történik országszerte. Érzékeljük-e ennek a súlyát? Az őrület normalizált.
Persze nem csak a határokon. A szüntelen állami erőszak és elnyomás az iratok nélküli személyek (sans-papiers) életének valamennyi aspektusára kiterjed. A hatalmon lévő beteges rendszerekben a papírdarab az, ami számít!
Február 28.-án Yamen A.–t egy maszkos rendőr (más maszknélküli rendőrök kíséretében), bilincsben és pórázra emlékeztető láncon vezeti be a tárgyalóterembe. Kamerák és fényképezőgépek tucatjai ugranak egyszerre lefotózni a bíróság elé vezetett fiatalembert.
Yamen A., a 21 éves szír egyetemista, tavaly július 1. óta most, a bíróságon látja először védőügyvédjét. Az ügyvédnő a kamerák előtt suttog a tolmácsnak. A bíróság 5 perc szünetet rendel el a védelem megbeszélésére. A tolmács egyiptomi dialektussal fordít (teljesen eltér a szír dialektustól), magyarul alig tud összehozni egy értelmes mondatot, a tárgyalóteremben senki sincs tekintettel a fordításra, jogi nyelven hadarnak szünet nélkül, gyakran már senki sem érti, miről beszél a bíró, számokban beszélnek, paragrafusok számait sorolják..., majd következik a „Tudomásul vette?” kérdés Yamen-nek.
A röszkei perek arról (is) szólnak, hogy a magyar kormány bírósági felülvizsgálat által tisztára mossa a kezeit a nemzetközi botrányt kiváltó röszkei események után, ezen kívül hogy új -még elnyomóbb- rasszista törvényeket, intézkedéseket vezessen be, mégtöbb embert zárjon börtönbe.
Ha még nem tanultuk volna meg az állami propagandát, most azt a bíróság is megerősíti:
„ EZEK AZ IDEGENEK A TÁRSADALOMRA VESZÉLYESEK! Terroristák bújnak menekült álarc mögé. Biztonságunk, az európai identitás, az „európai értékek” forognak kockán, ezeket kell mindenáron megvédeni! „
Erre utal perbeszédében az ügyésznő is, amikor finoman céloz az elmúlt év eseményeire Európában, melyek igazolták a veszélyállapotot és az EU ezzel kapcsolatos biztonsági intézkedéseit. Az ügyész szerint mindezek azt bizonyitják, hogy a magyar kormány helyesen jár el. Ha nem életekkel játszana a bíróság, a jelenlévők azt hihetnék, hogy egy groteszk komédiát szemlélnek a törvényszék színpadán.
És miért nem került soha bemutatásra a 2015. szeptember 16-án készült videofelvétel? A vád a videókra alapozza az érvelését, a védelem kéri a videók megtekintését és hogy a tárgyaláson jelenlévő tolmács fordítsa azt újra, mindenki a videókról beszél, a bíróság mégis elutasítja ezen bizonyítékok lejátszását.
Az ok egyértelmű. A videók NEM KERÜLHETNEK nyilvánosságra! Egyrészt a videofelvételeken világosan látszana, hogy a vádlottak pusztán a jelenlétük miatt kerültek börtönbe és lettek bíróság elé állitva, hogy semmilyen erőszakos magatartást nem mutattak. Másrészt viszont, ha lejátszanák a felvételeket, mindenki látná a magyar hatóságok által felállitott taktikai csapdát, a csapaterők visszavonulását, a kordon elbontását, a Magyarországnak köszönetet mondó tömeg ünneplő bevonulását a magyar oldalra, ezek után pedig a magyar csapatok (TEK) brutális támadását, amelyet a bíróság egyszerűen „TÖMEGOSZLATÁSNAK” nevez.
Ebben a „tömegoszlatásban” a magyar hatóságok békés emberekre (családokra) támadtak, a könnygáz és vízágyú mellet a talpig védőpajzsba öltözött robotzsaruk fekete rendőrbotokkal verték vissza a tömeget, vérző és eszméletüket vesztett emberek voltak a Röszke 2 határátkelőnél a támadás után.
Természetesen minderről egyetlen szó sem esett a tárgyaláson.
Röviden összefoglalva, a másodfokú bíróság megállapította, hogy az elsőfokú bíróság mindenben helyesen döntött. Továbbá kimondja, hogy a 9 vádlottról, akik már nem tartózkodnak Magyarországon, értelmetlen beszélni, mert ők nincsenek jelen, ami pedig Yamen A. –t illeti, az ellene kiszabott büntetés, mint a „tömegzavargás egyik vezetője ellen” megalapozott, de egy ici-picit eltúlzott, tehát az elsőfokú ítélet enyhítve lesz 2 évi szabadségvesztésre.
„További szép napot és most elmehetnek...” fejezi be a tárgyalást a bírói testület vezetője.
Mi történt a tárgyalás után Yamennel?
Mivel a büntetésének a kétharmadát már letöltötte (18 hónapja tartják bezárva), feltételes szabadlábra helyezésre jogosult, azonban a kiutasítás miatt a szegedi börtönből egy másik börtönbe, a Kiskunhalasi zárt táborba helyezték át. Pár hét után Kiskunhalasról a békéscsabai zárt táborba vitték ahol jelenleg tartsák fogva. Nem tudni hogy ezek után mi fog történni, fennáll a veszélye annak hogy a békéscsabai fogdából a szerb határon épülő konténer-szögesdrótos börtönbe fogják átszállitani. A legújabb konténer börtön kapacitása 1000 személy. A magyar kormány a 2017 márciusi új rendelet alapján oda készül bezárni az összes menekültet, kivétel nélkül.
Fáradhatatlanul és rettenthetetlenül kell szembeszegülnünk korunk rasszista, elnyomó törvényeivel, kiállnunk az igaz egyenlőségért és mindnyájunk szabadságáért.
Azonnali szabadságot Yamen A.-nak, Ahmed H.-nak és az összes fogvatartott migránsnak!
​HELP WITH YOUR DONATIONS!
Please help Ahmed to finance his legal assistance and other expenses!
Account holder: Rote Hilfe e.V. Ortsgruppe Frankfurt
Catchword: Röszke 11
BIC: GENODEM1GLS​
June 15th 2017:
2nd level trial against Ahmed H. in Szeged
﻿﻿The website is the part of an international campaign to support the 11 accused of the Roszke trials in Hungary. We created the site to collect and to facilitate to spread information. We invite everybody to join to the campaign, let's fight against injustice! Nobody can be silenced!
Moving Europe​
​No Border Timisoara
Freedom for Mahmoud A.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság